|  |  |
| --- | --- |
|  | 1. december 2015  Pressemeddelelse |
|  | Forskning og Formidling  Formidling  41 20 60 27  Mads.hendrich@natmus.dk@natmus.dk |

**Der er noget i luften…**

Smag dig gennem historiens julekager, uddan dig til nisse, se en jule-surprise og oplev julen for 140 år siden. Nationalmuseet inviterer i december til julearrangementer for både store og små.

Duften af lækkert hjemmebag og friske grannåle breder sig.   
Det er den tid på året – *the most wonderful time of the year* - som det hedder i Andy Williams’ gamle klassiker. Julen står atter for døren og banker på. Også på Nationalmuseet, hvor december er fyldt med julearrangementer for både store og små.

**Totaloplevelse for sanserne**  
Hvis du har en sød tand, kan du glæde dig til weekenden 5.-6. december, hvor Nationalmuseet hylder julens traditioner og de gode gamle bagedyder med et stort julekagebord.   
Her kan du få pebernøddens historie, smovse gammeldags æbleskiver og smage mange af de andre af danmarkshistoriens klassiske julekager.   
Der er lagt i ovnen til en totaloplevelse for sanserne med dufte, musik, madens kulturhistorie - og kager i massevis.

***Lørdag 5. december og søndag 6. december. Begge dage kl. 13.30 og 15.30.******Pris: 175 kr. Køb billet på*** [***billet.natmus.dk.***](http://billet.natmus.dk/tickets/lordagskino-julesurprise/)

**Realiser din indre nisse**  
Bærer du rundt på en drøm om at blive en rigtig julenisse? På Nisseversitetet bliver drømmen til virkelighed. Her er optagelse for børn i alderen 4-10 år. Nisseversitetets kyndige eksperter guider de studerende gennem alle de vigtigste nissediscipliner.   
Her skal man blandt andet træne i at mestre vanskelig træskogang, lære at skrive nisseskrift og høre om hvordan nisserne passer godt på dyr. Klarer du alle udfordringerne, får du et nissediplom og en hemmelig drilleliste med hjem.

***Lørdage og søndage i hele december kl. 12.00-15.00.  Pris: 30 kr. Køb billetter i informationen.***

**Julestemning i biografmørket**  
Når december-udgaven af LørdagsKino løber af stablen 5. december, så vil der være speciel julefilm-surprise på programmet.   
Det er meget hemmeligt, hvilken film der vises, men der er garanti for, at julestemningen vil indfinde sig, når du sætter i biografmørket i godt selskab.

***Lørdag 5. december kl. 14.00 - Pris: 50 kr. Køb billet på*** [***billet.natmus.dk.***](http://billet.natmus.dk/tickets/lordagskino-julesurprise/)

**Oplev julen for 140 år siden**  
Hver lørdag og søndag i december er det muligt at få et indblik i fortidens juletraditioner. Her kan du komme på besøg i det smukke Klunkehjem, hvor der er pyntet fint op til jul, som det så ud for 140 år siden.   
Se juletræet med hjemmets tidligere ejere familien Christensens originale julepynt og hør om de forberedelser og traditioner, som knyttede sig til den borgerlige jul i slutningen af 1800-tallet.

***Hver lørdag og søndag i december kl. 11.00, 12.00 og 13.00. Pris: 30 kr. Pris: 50 kr. Køb billet på*** [***billet.natmus.dk.***](http://billet.natmus.dk/tickets/lordagskino-julesurprise/)***eller i Informationen på Nationalmuseet på dagen.***

**Se oversigten over alle juleaktiviteter på Nationalmuseet her:**[**http://natmus.dk/museerne/nationalmuseet/aktiviteter/jul-og-nisseversitetet/**](http://natmus.dk/museerne/nationalmuseet/aktiviteter/jul-og-nisseversitetet/)

**For yderligere oplysninger kontakt:**

Mads Hendrich, presseansvarlig på aktiviteter, tlf. 41 20 60 27 / mail:

Mads.Hendrich@natmus.dk